Balaxane
Balaxane, balexane, balaxanî, esmanbir, ewirbir, avahiyeke pir bilind e ku îro bilindahiya wê ya herî kêm 305 metre (1000 ling) e. Peyva inglîzî skyscraper di dawiya sedsala 19an de ji ber tirsa gel ji avahiyên mezin ên li New Yorkê derket holê. Li Dewletên Yekbûyî, herî kêm bilindahiya balaxaneyan bi kevneşopî 153 metre (500 ling) e. Pola, betonarme, pompeyên avê û asansor ji bo balaxaneyan bûne sedema geşedanên herî girîng. Pergalên hilgirtina giraniya balaxaneyan ji avahiyên din pir cûda dibin. Avahiyên heta çar qatan tenê dikarin ji dîwaran piştgirî wergirin, lê balaxane avahiyên mezin in ku pêdivî ye ku piştgiriyê ji îskeletên pola wergirin. Dîwar li ser van çarçoveyên pola mîna perdeyan têne daliqandin - bi rastî, di mîmariyê de, avahiyên bilind ên bi camê ku bi van çarçoveyên pola ve têne piştgirî kirin, wekî "dîwarên perde" têne gotin. Ji bo bayê, şert û mercên taybetî têne hesibandin.